Avia Solutions Group

Avia Solutions Group (sutr. ASG) – Kipre registruota aviacijos įmonė. Turi darbuotojų Vilniuje.

Istorija 

1991 m. įsteigtos nacionalinės Lietuvos avialinijos (Lithuanian Airlines, sutr. LAL).

2005 m. LAL iš Valstybės turto fondo privatizuotos specialiai tam sukurtos kompanijos LAL investicijų valdymas už 7,53 mln. eurų. Palyginimui, 2022 m. vienas Boeing 737-700 lėktuvas kainuoja apie 90 mln. eurų.

Naujieji savininkai su G. Žiemeliu priešaky LAL išskaidė kompaniją į atskiras įmones. Nustatyta, kad „Lietuvos avialinijų” akcininkų veiksmai, susiję su dalies pelningų įmonės vykdytų veikų perkėlimu į naujai sukurtas bendroves, galėjo turėti neigiamos įtakos įmonės finansiniams rezultatams ir jos galimybėms atsiskaityti su kreditoriais.

2011 m. kotiruota Varšuvos vertybinių popierių biržoje (WSE). 2018 m. lapkričio 20 d. iš ten pašalinta.

2013 m. lapkritį atliktos kratos septyniolikos buvusių bendrovės „FlyLAL” akcininkų ir vadovų namuose bei biuruose. Po kratų verslininkai buvo iškviesti į Generalinę prokuratūrą, kur jiems pareikšti įtarimai dėl sukčiavimo ir tyčinio bankroto. Buvusiam pagrindiniam „FlyLAL” akcininkui G. Žiemeliui, kuris buvo užsienyje, įtarimai išsiųsti paštu.

Baltic Ground Services 
LAL antžeminio aptarnavimo padaliniai pervadinti į „Baltic Ground Services“ (sutr. BGS). 2006 m. liepą BGS parduota UAB „Finansų spektro investicija“, kuri vėliau buvo pervadinta į UAB „Stogeba“ bei 2009 m. bankrutavo. 2008 m. lapkritį BGS iš investicinės bendrovės „Invalda“ ASG atpirko.

2018 m. spalį BGS Ukrainoje įsteigė geležinkelių krovininę bendrovę – „BGS Rail“. 2018 m. gruodžį BGS nusipirko kolegas Vokietijoje. 2020 m. vasario 14 d. nusipirko švedišką bendrovę „Aviator“.

BPC Travel 
LAL bilietų kasos pervadintos „Bilietų Pardavimo Centru“ (nuo 2005 m. gruodžio IATA narys). 2006 m. lapkritį persivadino į „BPC Travel“ („Best Price for Consumers Travel“). 2009 m. rugsėjo 7 d. bendrovę pardavė.

2015 m. ASG vėl įsteigė kelionių organizatorių „Kidy Tour“ , taip pat UAV pagrįstą infrastruktūros tikrinimo paslaugų teikėją „Laserpas“. 2018 m. rugpjūtį pardavė savo akcijas „Laserpas“ vadovybei. 2020 m. lapkritį „Kidy Tour“ pervadintas į „Tiketa Tour“. 2021 m. gruodį vėl persivadino į "Kidy Tour".

FL Technics 

2005 m. LAL lėktuvų techninės priežiūros ir remonto padaliniai pervadinti į UAB „flyLAL Technics“.

2010 m. įgijo „Boeing 737 NG“ bazinės techninės priežiūros sertifikatą. 2011 m. spalį tapo „Boeing“ „GoldCare“ partneriu. 2014 m. „FL Technics“ į naują angarą Kaune investavo 4 mln. dolerių. 2014 m. bendrovė įsteigė „Online Training™“, nuotolinę EASA Part-147 atitinkančią mokymo programą. 2011 m. „FL Technics“ nusipirko „Storm Aviation“. 2013 m. nusipirko „Helisota“, remontuojančią „Mi“ ir „Robinson“ sraigtasparnius. 2018 m. rugpjūtį „FL Technics Indonesia“ pelnė Indonezijos aviacijos tarnybos Part-145 sertifikatą. 2018 m. spaliį „FL Technics“ Harbine  įsteigė bendrą įmonę su „Aircraft Recycling International Limited“, kad galėtų teikti MRO paslaugas. 2020 m. vasarį „FL Technics“ nusipirko Italijos linijinės techninės priežiūros paslaugų teikėją „Flash Line Maintenance S.r.l.“ 2020 m. gruodį „FL Technics“ nusipirko Kanados bendrovę „Wright International“. 2021 m. balandį „FL Technics“ pradėjo teikti logistikos paslaugą „FL Technics Logistics Solutions“. 2021 m. rugpjūtį „FL Technics“ įmonė „Storm Aviation“ nusipirko Mančesterio firmą „Chevron Technical Services“.

Baltijos aviacijos akademija 
LAL mokymo centras 2006 m. lapkritį pavadintas į „flyLAL Training“, vėliau pervadintas Baltijos aviacijos akademija (BAA). Teikia FTO (Flight Training Organisation) ir TRTO (Type Rating Training Organization) tipo kvalifikaciją virš 10 tipų orlaiviams, eksploatuoja „Airbus A320“ ir kitus treniruoklius.

2014 m. BAA įsteigė aviacijos mokymo programuotojus „MOMook“. 2016 m. įsteigė mokymo centrą „Emblick“, nusipirko Estijos kelionių organizatorių „GoAdventure EE“. Grupės dukterinė įmonė Indonezijoje taip pat atidarė naujas dirbtuves Džakartoje. 2018 m. BAA įsteigė įmonę „BAA Training Vietnam“. 2018 m. spalį BAA Vilniuje įdiegė 2 naujus skrydžio treniruoklius, atidarė mokymo bazę Ispanijos Lleida-Alguaire tarptautiniame oro uoste. BAA pasirašė susitarimo memorandumą su „Henan Civil Aviation Development and Investment Company“ (HNCA), kad įsteigtų bendr1 aviacijos mokymo įmonę Henane, Kinijoje. 2021 m. gegužę ten pat įsteigė MRO organizaciją „Avia Repair Co“. 2021 m. vasarį ASG įsteigė „BAA Training Spain“.

flyLAL 

LAL keleivių skraidinimo padalinys pervadintas į vėliau bankrutavusią „FlyLAL“.

2005 m. dalis FlyLAL nekilnojamojo turto Vilniaus oro uoste buvo neteisėtai perleista su G. Žiemeliu siejamai bendrovei „VA Reals“ (buvęs „Vingrių investicijų valdymas“).

2007 m. kovo 14 d. įsteigta įsteigta bendrovė UAB „flyLAL charters“, į kurią perkelti FlyLAL užsakomieji skrydžiai. 2010 m. rugpjūčio 2 d. pervadinta į „Small Planet Airlines“.2013 m. kovą ASG pardavė 99,5% Lietuvos ir Lenkijos „Small Planet Airlines“ bendrovių akcijų jų vadovams. 2018 m. gruodžio 6 d. pradėta bankroto procedūra.

2009 m. atskirta nuo aukščiau išvardytų pelningų veiklų „FlyLAL“ bankrutavo, palikdama apie 29 mln. eurų skolų. Yra pagrįstų liudijimų, kad bankrotas buvo planuotas ir pelningas.

Kita veikla 
2007 m. įsteigta privačių lėktuvų priežiūros firma „FL Technics Jets“.. 2020 m. liepą ji įsteigė „JetMS Regional“. 2021 m. kovą ji nusipirko Londono „RAS Group“ (dabar JETMS Completions), kurią sudaro „Ras Completions Limited“ ir „RAS Interiors Limited“.

2007 m. įsteigta „Aviation Asset Management“. 2008 m. birželį pasirašė pirmąją nuomos sutartį su Kazachstano „Scat Air“. „AviaAM Leasing“ paliko grupę 2010 m. 2013 m. „AviaAM Leasing“ paleido savo pradinį viešą akcijų platinimą ir buvo kotiruojama WSE.

2010 m. įkūrė IT įmonę. Ji sukūrė platformą prekiauti aviacinėmis atsargomis ar techninės priežiūros paslaugomis. 2014 m. „Locatory.com“ pristatė dirbtinio intelekto įrankį „Amber A.I.“, kuris el. paštu išsiųstas dalių užklausas paverčia paieškomis.

2011 m. atidarė „AviationCV.com“.

2013 m. Vilniuje atidarė užsakomųjų skrydžių vežėją „KlasJet“..

2019 m. spalį ASG nusipirko britų oro transporto užsakomųjų skrydžių brokerį „Chapman Freeborn“. 2020 m. birželio 18 d. jis parduotas „Arcus Air Logistics“.

2020 m. sausio 24 d. iš „BB Holding EHF“ nusipirko Islandijos oro transporto paslaugų teikėją „Bluebird Nordic“.

2020 m. balandį tapo Amerikos prekybos rūmų Lietuvoje nare.

2021 m. rugsėjį paskelbta, kad 2012 m. įsteigta ir viešai autentifikuojamų duomenų neteikianti „Certares Management“ nusipirko ASG privilegijuotųjų konvertuojamųjų akcijų emisiją, kurios į paprastąsias akcijas bus konvertuotos po kelerių metų, sutartomis sąlygomis ir sutartu laiku ir sudarys mažiau nei penktadalį grupės kapitalo.

2021 m. spalį nusipirko įmonę „Biggin Hill Hangar Company Limited“ ir jai priklausantį „Hangar 510“, privačių bei verslo keleivių terminalą ir techninės priežiūros ir remonto operacijų centrą, esantį Londono Biggin Hill oro uoste.

Struktūra

Valdyba 
Sudaro 6 nariai.

 Gediminas Žiemelis, pirmininkas
 Vygaudas Ušackas, valdybos narys
 Jonas Janukėnas, generalinis direktorius
 Linas Dovydėnas, komercijos vadovas
 Žilvinas Lapinskas, „FL Technics“ generalinis direktorius
 Tom Klein

Savininkai 
2021 m. liepos ASG akcijų paskirstymas:

UBO – Ultimate Beneficial Owner

Dabartinės įmonės 
Yra biurai Lietuvoje, Kipre, Airijoje, JAV, Jungtinėje Karalystėje, Serbijoje, Estijoje, Tailande ir Indonezijoje, Kinijoje.

2021 m. liepą kontroliavo tokias įmones:
 „AeroTime Hub“, „AIR Convention“ – aviacinė žiniasklaida;
 „Avia Solutions Group Consulting“ – konsultacijos;
 „AviaAM Leasing“, „AviaAM Leasing China“ – lėktuvų prekyba ir lizingas;
 „Avion Express“, „SmartLynx Airlines“ – ACMI nuoma;
 „BAA Training“, „BAA Training Spain“, „BAA Training Vietnam“, „BAA Training China“, „BGS Training“, „FL Technics Online Training“, „AeroTime Recruitment“ – aviacijos mokymai;
 „BGS“, „Aviator“ – antžeminės paslaugos ir degalų prekyba;
 „BGS Rail“ – krovinių vežimas geležinkeliais;
 „Busnex“ – autobusų bendrovė;
 „Chapman Freeborn“, „Intradco Global“, „Arcus Air Logistic“, „Arcus OBC“, „Skyllence“ – užsakomųjų skrydžių ir skubios logistikos tarpininkai;
 „Digital Aero Technologies“, „Aeroclass“, „Locatory.com“, „Sensus Aero“, „MOMook“, „Nordic Dino“, „FL Technics Online Training“, „AeroTime Hub“, „Enginestands.com“, „EVMOTORS.EU“ – interneto svetainės su mokymais ir pardavimais;
 „FL Technics“, „FL Technics Indonesia“, „FL ARI“, „Flash Line Maintenance“, „Storm Aviation Ltd“, „Enginestands.com“, „JetMS“, „Helisota“, „FL Technics Engine Services“, „Wright International“, „JETMS Completions“ – aviacinės dirbtuvės;
 „Kidy Tour“ – kelionių agentūra;
 „KlasJet“ – skrydžiai reaktyviniais lėktuvais;
 „Loop Hotel“ – viešbutis Naujininkuose;
 „Magma Aviation“, „Bluebird Nordic“, „SmartLynx Airlines“, „Arcus Air Logistic“, „Arcus OBC“ – oro vežėjai;
 „Seven Live“ – renginiai;
 „Sky Knights“, „Chapman Freeborn“ – skrydžio operacijų ir dispečerinių paslaugos.

Ankstesnės įmonės 

 „FlyLAL“ – bankrutavusi Lietuvos nacionalinė oro linijų bendrovė Lithuanian Airlines (LAL);
 „Small Planet Airlines“ – bankrutavęs vežėjas;
 UAB „Passenger Terminal“; 2009 m. spalio 21 d. pervadinta į UAB „AviaAM B02“ (2021 m. grynasis nuostolis: 5249000€);
 „BPC Travel“ – kelionių agentūra (išskirta);
 „Laserpas“ – oro infrastruktūros tikrinimo UAV teikėjas (parduota);
 „BGS Poland“ – antžeminių paslaugų teikėjas (parduota).

Apdovanojimai 

2012 m. „Verslo žinių“ skaitytojai metų CEO įvardyjo ASG vadovą Liną Dovydeną.

2012 m. G. Žiemelis įtrauktas į 40 talentingiausių jaunų aviacijos pramonės lyderių pagal „Aviation Week & Space Technology“.

2014 m. G. Žiemelis ir „Helisota“ vadovas Anatolijus Legenzovas įtraukti į „Aviation Week“ reitingą ASG su Rusijos pramonės plėtros korporacija “Rostex” 2014 m. rugpjūčio 14 d. įsteigė bendrą įmonę “Ramport Aero” investicijoms į ketvirtąjį Maskvos Ramenskojės oro uostą. “Ramport Aero” 75% akcijų valdė ASG, o 25%. - “Rostex”.

2016 m. birželį ASG gavo Nacionalinio viešojo čempiono apdovanojimą, buvo įtraukta į 10 geriausių Europos įmonių RSM metų verslininko kategorijoje Europos verslo apdovanojimuose. 

2018 m. Lietuvos pramonininkų konfederacija ASG išrinko metų eksportuotoja.

Šaltiniai

Nuorodos 
 Įmonės svetainė

Lietuvos paslaugų įmonės
Aviacijos pramonės įmonės